РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА **Фонд за пружање помоћи избеглим, прогнаним и расељеним лицима** Управни одбор

Дана: 19.07.2017. године

ЈН ОП 01/16

На основу члана 19. Статута Фонда за пружање помоћи избеглим, прогнаним и расељеним лицима, члана 108. Закона о јавним набавкама („Службени гласник РС“ број 124/2012,

14/2015 и 68/2015) и Извештаја о стручној оцени понуда Комисије за јавну набавку добара – грађевинског материјала и опреме ЈН ОП 01/17 од 17.07.2017. године, Управни одбор Фонда за пружање помоћи избеглим, прогнаним и расељеним лицима на 140. седници одржаној дана 19.07.2017. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара – грађевинског материјала и опреме**

**(ЈН ОП 01/17)**

У поступку јавне набавке добара – грађевинског материјала и опреме ЈН ОП 01/17, за коју је позив објављен на Порталу јавних набавки, интернет страници Наручиоца и Службеном гласнику, дана 05. јуна 2017. године, **уговор се додељује** понуђачу Мас промет Д.О.О. Нови Сад/Педала Д.О.О. Нови Сад, Киш Ернеа 29г, 21000 Нови Сад ПИБ 101648537, матични број 08611653, чија је понуда број 01/17-2 од 06. јула 2017. године, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 02. јуна 2017. године у својству Наручиоца донео Одлуку о покретању јавне набавке број ЈН OП 01/16 и образовао Комисију за јавну набавку добара – грађевинског материјала и опреме (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – грађевински материјал и опрема, назив и ознака из општег речника набавке: грађевински материјал и припадајући производи- 44100000, у свему према спецификацији садржаној у конкурсној документацији.

Процењена вредност јавне набавке износи **7.200.000,00 динара**, без урачунатог пореза на додату вредност.

Наручилац је Позив за подношење понуда за предметну набавку објавио на Порталу јавних набавки, интернет страници Наручиоца и Службеном гласнику, дана 05. јуна 2017. године, у складу са Чланом 57. Закона о јавним набавкама (у даљем тексту: ЗЈН).

.

**БЛАГОВРЕМЕНО**, односно до дана 06.07.2017. године до 10:00 часова, приспеле су понуде следећих понуђача:

|  |  |  |  |
| --- | --- | --- | --- |
| **Редни****Број** | **Назив или шифра понуђача** | **Датум пријема** | **Време пријема (сат)** |
|  | Д.О.О. „БОБ“, Корнелија Станковића 15, 21000 Нови Сад | 05.07.2017. | 14:53 |
|  | Мас промет Д.О.О. Киш Ернеа 29г, 21000 Нови Сад,/Педала Д.О.О., Павлека Мишкина 14, 21000 Нови Сад | 06.07.2017. | 09:30 |
|  | ГЕТЕКОМ Д.О.О. , Новосадска 592, 21235 Темерин | 06.07.2017. | 09:44 |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ утврђује се применом следећих елемената критеријума:

|  |  |  |
| --- | --- | --- |
|  | Цена | 85 пондера |
|  | Рок испоруке | 15 пондера |
|  | УКУПНО | 100 пондера |

1. Најнижа понуђена цена бодује се са 85 пондера, а свака следећа применом формуле:

најнижа понуђена цена / цена из понуде која се бодује \* 85 =

2. Најкраћи рок испоруке (одређен у данима) бодује се са 20 пондера, а сваки следећи применом формуле:

најкраћи рок испоруке (у данима)/ рок из понуде која се бодује \* 15 =

Укупан број бодова израчунава се на следећи начин:

Укупно = Цена + Рок испоруке

Како је наведено у конкурсној документацији, у цену се урачунава цена свих добара наведених у позицијама и сав ситан неспецифичан материјал, транспорт и цена радне снаге и сви други зависни трошкови везани за реализацију уговора о предметној јавној набавци. Рок испоруке не може бити краћи од седам (7) ни дужи од тридесет (30) дана. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивом. Роком испоруке сматра се достава односно примопредаја добара крајњем кориснику које се документује потписивањем отпремнице.

Уколико две или више понуда имају исти број пондера као најповољнија бира се понуда оног понуђача који је понудио нижу цену.

Наког детаљног прегледа понуда, Комисија је констатовала следеће:

Понуду су поднели понуђачи: Д.О.О. „БОБ“ Нови Сад, Мас промет Д.О.О. Нови Сад/Педала Д.О.О. Нови Сад, , ГЕТЕКОМ Д.О.О. Темерин

Све достављене понуде - понуда број ЈН ОП 01/17-1 од 05. јула 2017. године, укупне понуђене цене од 7.199.622,00 динара без ПДВ-а, понуђача Д.О.О. „БОБ“ Нови Сад , понуда број ЈН ОП 01/17-2 од 06. јула 2017. године, укупне понуђене цене од 6.464.843,60 динара без ПДВ-а, понуђача Мас промет Д.О.О. Нови Сад/Педала Д.О.О. Нови Сад, понуда број ЈН ОП 01/17-3 од 06. јула 2017. године, укупне понуђене цене од 6.813.048, 50 динара без ПДВ-а, понуђача ГЕТЕКОМ Д.О.О. Темерин - су приxватљиве.

Понуђач Д.О.О. „БОБ“ Нови Сад је понудио следеће:

Укупна вредност понуде без ПДВ-а: 7.199.622,00 динара

Укупна вредност понуде са ПДВ-ом: 8.639.547,00 динара

Рок важења понуде: 45 дана од дана отварања

Рок за испоруку: 7 дана од дана закључења уговора

Група понуђача Мас промет Д.О.О. Нови Сад/Педала Д.О.О. Нови Сад је понудила следеће:

Укупна вредност понуде без ПДВ-а: 6.464.843,60 динара

Укупна вредност понуде са ПДВ-ом: 7.757.812,32 динара

Рок важења понуде: 45 дана од дана отварања

Рок за испоруку: 7 дана од дана закључења уговора

Понуђач ГЕТЕКОМ Д.О.О. Темерин је понудио следеће::

Укупна вредност понуде без ПДВ-а: 6.813.048,50 динара

Укупна вредност понуде са ПДВ-ом: 8.175.658,20 динара

Рок важења понуде: 45 дана од дана отварања

Рок за испоруку: 7 дана од дана закључења уговора

Применом критеријума за доделу уговора "економски најповољнија понуда", Комисија је рангирала понуде на следећи начин:

|  |  |  |  |  |
| --- | --- | --- | --- | --- |
| **Број** | **Назив понуђача** | **Цена** | **Рок испоруке** | **УКУПНО** |
| **1.** | Група понуђача Мас промет Д.О.О. Нови Сад/Педала Д.О.О. Нови Сад | 85 | 15 | **100** |
| **2.** | ГЕТЕКОМ Д.О.О. Темерин | 80,66 | 15 | **95,66** |
| **3.** | Д.О.О. „БОБ“ Нови Сад | 76,33 | 15 | **91,33** |

Комисија је након обављеног рангирања понуда, у складу са Чланом 79. Став 2. ЗЈН, групи понуђача „Мас промет Д.О.О. Нови Сад/Педала Д.О.О. Нови Сад“, електронским путем, дана 10.07.2017. године упутила захтев за доставу доказа о испуњености услова за учешће у поступку предметне јавне набавке дефинисане Конкурсном документацијом, с обзиром да понуђач тражене доказе није доставио у приложеној документацији.

Дана 14.07.2017. године Комисија је након извршене стручне оцене документације које је доставила група понуђача „ Мас промет Д.О.О. Нови Сад/Педала Д.О.О. Нови Сад, констатовала да је понуда прихватљива, исправна и благовремена, те да је понуђач доставио доказе о испуњености свих обавезних и додатних услова за учешће у поступку јавне набавке ЈН ОП 01/17, у складу са дефинисаним обавезним и додатним условима из поглавља III Конкурсне документације за предметну јавну набавку.

Комисија, после стручне оцене понуда, констатује да је у поступку јавне набавке добара – грађевински материјал и опрема ЈН ОП 01/17, најповољнијапонуда број ЈН ОП 01/17-2 од 06. јула 2017. године, групе понуђача Мас промет Д.О.О. Нови Сад/Педала Д.О.О. Нови Сад, ПИБ 101648537, матични број 08611653 и предлаже Наручиоцу да том понуђачу додели уговор о предметној набавци добара - грађевински материјал и опрема.

Предложени понуђач набавку извршава као група понуђача.

Наручилац је прихватио предлог Комисије за јавну набавку добара ЈН ОП 01/17 да се групи понуђача Мас промет Д.О.О. Нови Сад/Педала Д.О.О. Нови Сад, ПИБ 101648537, матични број 08611653, додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од десет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.